
COMMENTARIUM OFFICIALE ~ 


ACTA BENEDICTI PP. XV 


CONSTITUTIO APOSTOLICA 


MACEIENSIS 


ERECTIONIS NOVAE PROVINCIAE ECCLESIASTICAE 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Inter varias gravissiinasque Apostolatus Nostri curas, ea sane magni 
momenti est, quae dioecesum per universum orbem distributarum 
respicit statum. Est enim supremae Nostrae potestatis et iudicii illas 
moderari, earumque limites definire vel immutare, aut etiam novas 
provincias ecclesiasticas constituere, prout, habita temporum rerumque 
ratione, fidelium utilitati conducere dignoscimus. 

Pluribus siquidem ex locis et a magnae notae viris animadversum 
fuit rei catholicae valde profuturum esse, si nova in Brasiliana Repu- 
blica ecclesiastica provincia erigeretur, quae civiles Status Alagoas et 
Sergipe nuncupatos, complecteretur, in quibus modo tres dioeceses 
numerantur, Maceiensis, nempe, Penedensis et Aracainensis. 

Hoc autem consilium cum plene secuti fuerint tum Nuntius Apo- 
stolicus in Brasiliana Republica, tum Archiepiscopi, quorum hoc inter- 
est, videlicet Olindensis et Recifensis, et Sancti Salvatoris, Nos, omni- 
bus mature perpensis, ad praefatam erectionem deveniendum censuimus. 

Quapropter, habito prius explicito consensu praedictorum Ordina- 
riorum Archidioecesum Olindensis et Recifensis, ac Sancti Salvatoris 
aliorumque quorum hoc interesse poterat, ac ceterorum suppleto, qui 

sua interesse praesumerent, Nos, suffragante venerabili fratre Angelo 
Scapardini, Archiepiscopo Damasceno, hodierno in Brasiliana ditione 
Sanctae Sedis Nuntio, ac de consulto dilectorum filiorum Nostrorum 
S. R. E. Cardinalium, qui sacrae Congregationi Consistoriali sunt prae- 
positi, de apostolicae potestatis plenitudine, Maceiensem sedem a iure 
metropolitico archiepiscopalis ecclesiae Olindensis et Recifensis absol- 
vimus et eximimus, eamque ad gradum et dignitatem ecclesiae archie- 
piscopalis et metropolitanae evehimus atque extollimus. Huic autem sic 
erectae archiepiscopali et metropolitanae Sedi Maceiensi pleno iure 
attribuimus et assignamus omnia et singula iura, privilegia, praeroga- 
tivas quibus ceterae archiepiscopales et metropolilanae sedes in Brasi- 
liana regione gaudere solent, atque venerabilem fratrem Emmanuelem 
Antonium Oliveira Lopes, qui modo Maceiensem sedem obtinet, archie- 
piscopi titulo, dignitate, iuribus ac privilegiis augemus, una cum facul- 
tate deferendi crucem et pallium, sicut ceteri archiepiscopi, postquam 
tamen hoc ab Apostolica Sede in sacro Consistorio postulatum et impe- 
tratum fuerit. 

Memoratae insuper Maceiensis ecclesiae capitulum illico ad metro- 
politani capituli gradum, titulum et honorem apostolica auctoritate 
pariter evehimus, cum omnibus iuribus, privilegiis, praeminentiis ac 
honoribus, quibus cetera metropolitana capitula in illis regionibus 
donantur. 

Huius vero archiepiscopalis et metropolitanae sedis suffraganeae 
erunt dioecesis Penedensis, quae hucusque pertinuit ad archidioecesim 
Olindensem et Recifensem, et dioecesis Aracainensis, quae hucusque 
pertinuit ad archidioecesim Sancti Salvatoris; quas proinde a iure metro- 
politico ipsorum Archiepiscoporum eximimus et subtrahimus. Pene- 
denses igitur et Aracainenses pro tempore Episcopi suffraganei erunt 
Archiepiscopi Maceiensis, cuius metropoliticae iurisdictioni, iuxta cano- 
nicas leges, subiecti erunt, sicut et ipsorum clerus et populus. 

Fines autem huius archiepiscopalis et metropolitanae Maceiensis 
sedis iidem erunt ac fines qui hucusque episcopalem dioecesim Ma- 
ceiensem efformarunt ac constituerunt. Nobis tamen et Apostolicae 
Sedi reservamus facultatem novas circumscriptiones et dismembrationes 
in hac nova ecclesiastica provincia libere peragendi quandocumque id 
in Domino magis expedire visum fuerit, quin ullum in hac re Antisti- 
tum et Capitulorum consensum exquiri, aut territorialem ullam com- 
pensationem attribui necesse sit. 

Praesentes autem litteras et in eis contenta quaecumque nullo 
unquam tempore de subreptionis, vel obreptionis, aut nullitatis vitio, 

seu intentionis Nostrae, vel quolibet alio, licet substantiali et inexco- 
gitato, defectu, notari, impugnari, vel in controversiam vocari posse, 
sed eas, tamquam ex certa scientia et potestatis plenitudine editas, per- 
petuo validas esse et fore, suosque plenarios et integros effectus sortiri 
et obtinere, atque iis omnibus ad quos spectat inviolabiliter observari 
volumus et decernimus, sublata cuicumque, etiam cardinalitia dignitate 
fulgenti, quovis aliter iudicandi et interpretandi facultate, irritum quo- 
que et inane decernentes quidquid in contrarium, scienter vel ignoranter, 
contigerit attentari. 

Ad haec omnia, ut supra, exsecutioni mandanda deputamus vene- 
rabilem fratrem Hieronymum Thomé da Silva, archiepiscopum Sancti 
Salvatoris in Brasilia, eidem tribuentes necessarias et opportunas facul- 
tates, etiam subdelegandi, ad effectum de quo agitur, aliam personam 
in ecclesiastica dignitate constitutam, simulque definitive pronuntiandi 
super quavis difficultate, vel oppositione in exsecutionis actu quomodo- 
libet oritura, imposito tamen eidem onere, intra sex menses, a data 
praesentium litterarum computandos, ad sacram Congregationem Con- 
sistorialem mittendi authenticum exemplar exsecutionis peractae. 

Non obstantibus praedecessorum Nostrorum constitutionibus et 
ordinationibus, ceterisque quibuscumque in contrarium praemissorum, 
quibus omnibus, de illis eorumque totis tenoribus praesentibus litteris 
pro expressis habentes, motu, scientia et Apostolicae potestatis pleni- 
tudine latissime specialiter derogamus. 

Nemini ergo liceat quae hisce litteris Nostris statuta sunt infrin- 
gere, vel eis, ausu temerario, contraire. Si quis autem hoc attentare 
praesumpserit, indignationem omnipotentis Dei ac beatorum Petri et 
Pauli, Apostolorum Eius, se noverit incursurum. 

Datum Romae apud sanctum Petrum, anno Domini millesimo non- 
gentesimo vigesimo, die decima tertia mensis februarii, Pontificatus 
Nostri anno sexto. 


O. Carp. CAGIANO eK C. Carp. DE LAI, Ep. Sabinensis, 
S. R. EB. Cancellarius. Secret. S. Congreg. Consistorialis. 


Raphaél Virili, Protonotarius Apostolicus. 


Ludovieus Schiller, Protonotarius Apostolicus. 
Loco & Plumbi. 


Reg. in Cane. Ap., vol. XXI, n. 2. 

LITTERAE APOSTOLICAE 


TEMPLUM TREVIRENSE SANCTI MATTHIAE TITULO AC PRIVILEGIIS BASILICAE 
MINORIS HONESTATUR. 


BENEDICTUS PP. XV 


Ad perpetuam rei memoriam. — Exstat in civitate Trevirorum ecclesia 
Deo sacra in honorem sancti Matthiae, in qua huius Apostoli ossa recon- 
dita sunt et antiqua christiani populi religione coluntur. Sacra autem 
haec aedes eo ipso in loco consurgit, ubi sanctus Eucharius, quem 
Romanum Martyrologium discipulum divi Petri et primum Trevirensium 
episcopum praedicat, una cum Valerio et Materno, prima christianae 
fidei fundamenta in eadem urbe posuit. Constat sane ex vetustissimis 
monumentis, a primis Ecclesiae saeculis eum locum fuisse christianis 
ritibus sacrum. Consignata autem maiorum sermone traditio refert, cor- 
pus sancti Matthiae a sancta Helena, Constantini Magni matre, una cum 
aliis insignibus sacris relliquiis Trevirensi Ecclesiae fuisse donatum. Tem- 
plum, molis magnitudine praestans, duodecimo saeculo conditum, a De- 
cessore Nostro beato Gregorio III Pontifice, adstante sancto Bernardo 
abbate, consecratum est. Multa per saecula continens templo fuit insignis 
Ordinis sancti Benedicti abbatia, quam monachi illustrarunt, regularis 
disciplinae studio non minus quam doctrinae laude spectati. Everso per 
nefas a Gallis invasoribus coenobio monachisque a sede deturbatis, 
parum abfuit quin ecclesia ipsa funditus everteretur; quae tamen exinde 
mansit parochialis ecclesia suburbii Trevirensis, cui a sancto Matthia 
nomen est. Haud tamen interrupta mansit Trevirensium civium et adve- 
narum devotio erga ecclesiam illam et sepulcrum apostoli Matthiae. 
Etenim ad celeberrimum illud sanctuarium iugiter confluxere innumeri 
turmatim fideles, tum apostoli relliquias veneraturi, tum etiam imaginem 
beatae Mariae Virginis, quae eodem in templo antiquo cultu asservatur. 
Pluribus et insignibus quidem privilegiis atque indulgentiis Romani 
Pontifices, Nostri Decessores, hoc templum auxerunt atque locupleta- 
runt. Novissimis autem annis, temporis iniuria fatiscens, sacra aedes, 
corrogata a fidelibus stipe, instaurata est, novoque in praesens cultu 

renidet. Nunc vero cum dilectus filius Iacobus Freitz, hodiernus paro- 
chus dictae ecclesiae ad sancti Matthiae, Treviris, enixis Nos precibus 
flagitet, ut ecclesiam enunciatam ad Basilicae Minoris dignitatem evehere 
dignemur, dictasque preces cumulet atque ornet amplissimum Trevi- 
rensium episcopi suffragium; Nos votis his concedendum ultro liben- 
terque existimavimus. Quare, conlatis consiliis cum venerabili fratre 
Nostro Antonio S. R. E. Cardinali Vico, episcopo Portuensi et san- 
ctae Rufinae, Sacrae Rituum Congregationi Praefecto, Nos, animo repe- 
tentes christianae antiquitatis memorias, quae ipsi templo tam sacris 
pignoribus illustri quaodammodo inhaerent, apostolica Nostra auctoritate, 
praesentium vi, perpetuumque in modum, praefatam ecclesiam Treviris 
exstantem, sancti Matthiae nomine et honore Deo consecratam, titulo 
ac dignitate Basilicae Minoris condecoramus, omnibus et singulis pri- 
vilegiis eidem attributis quae Minoribus almae huius Urbis basilicis de 
iure competunt. Porro haee concedimus, decernentes praesentes Litteras 
Nostras firmas, validas atque efficaces semper exstare et permanere, 
suosque plenos atque integros effectus sortiri atque obtinere, illisque 
ad quos spectant, sive spectare poterunt, nunc et in posterum plenis- 
sime suffragari; sicque rite iudicandum esse ac definiendum, irritumque 
ex nunc et inane fieri, si quidquam secus super his, a quovis, auctori- 
tate qualibet, scienter sive ignoranter attentari contigerit. Non obstan- 
tibus contrariis quibuscumque. 

Datum Romae apud sanctum Petrum sub annulo Piscatoris, die 
xx martii anno mcmxx, Pontificatus Nostri sexto. 


P. Carp. Gasparri, a Secretis Status. 


Il 


PRAEFECTURA APOSTOLICA NIGERIAE INFERIORIS IN AFRICA OCCIDENTAL! IN 
VICARIATUM APOSTOLICUM ERIGITUR TITULO NIGERIAE MERIDIONALIS. 


BENEDICTUS PP. XV 


Ad futuram rei memoriam. — Quae catholico nomini aeternaeque 
tidelium saluti bene, prospere ac feliciter eveniant, ea ut sollicito studio 
praestemus Nos admonet supremi Apostolatus munus, quo in terris 
divinitus fungimur. Iamvero ut fructus uberiores in Praefectura Apo- 
stolica Nigeriae Inferioris in Africa Occidentali divini Verbi praedicatio 
in dies ferre valeat, cum, attentis etiam sacrarum aedium multiplicitate, 

aucto institutorum fideliumque numero, ac populi pietate in praedicta 
Missione feliciter progrediente, opportunum visum sit consilium enun- 
ciatam Praefecturam in Apostolicum Vicariatum erigere, Nos, omnibus 
rei momentis attente perpensis cum VV. FF. NN.S. R. E. Cardinalibus 
negotiis Propagandae Fidei praepositis, haec quae, infra scripta sunt 
idcirco decernenda existimavimus. Nimirum ut fidelium illarum regio- 
num spirituali bono satius provideamus, apostolica Nostra auctoritate, 
praesentium tenore, Praefecturam Apostolicam Nigeriae I[nferioris in 
Africa Occidentali in Vicariatum Apostolicum erigimus, actualibus limi- 
tibus servatis, illique nomen facimus Nigeriae Meridionalis. Non obstan- 
tibus Constitutionibus et sanctionibus apostolicis, ceterisque omnibus 
speciali licet atque individua mentione ac derogatione dignis in contra- 
rium facientibus quibuscumque. 

Datum Romae apud sanctum Petrum sub annulo Piscatoris, die xvi 
aprilis mcmxx, Pontificatus Nostri anno sexto. 


P. Carp. Gasparri, a Secretis Status. 


Ill 


PRAEFECTURA APOSTOLICA GUINEAE GALLICAE IN AFRICA OCCIDENTALI IN 
VICARIATUM APOSTOLICUM ERIGITUR. 


BENEDICTUS PP. XV 


Ad perpetuam rei memoriam. — Supremi apostolatus munus, quo 
in terris divinitus fungimur, Nos monet ut ea sollicito studio decerna- 
mus, quae in exploratam cedant christianae plebis utilitatem. [lamvero, 
ut in Praefectura Apostolica Guineae Gallicae in Africa Occidentali 
catholicum nomen impensius promoveatur, atque christiana fides maiora 
in dies incrementa capiat, cum opportunum visum sit consilium eam- 
dem Praefecturam provehere ad Vicariatum Apostolicum, Nos, omnibus 
rei momentis attente perpensis cum VV. FF. NN.S. R. E. Cardinalibus 
negotiis Propagandae Fidei praepositis, haec quae, infra habentur, idcirco 
statuenda existimavimus. Nimirum quo satius religionis incremento in 
ea regione consultum sit, Praefecturam Apostolicam Guineae Gallicae 
in Africa Occidentali in Vicariatum Apostolicum, auctoritate Nostra, vi 
praesentium, erigimus, iisdem limitibus servatis ac nomine Guineae 
Gallicae. Non obstantibus constitutionibus et sanctionibus apostolicis 

ceterisque omnibus, licet speciali atque individua mentione ac deroga- 
tione dignis, in contrarium facientibus quibuscumque. 

Datum Romae apud sanctum Petrum sub annulo Piscatoris, die xv 
aprilis Mcmxx, Pontificatus Nostri anno sexto. 


P. Carp. Gasparri, a Secretis Status. 


[V 


PERANTIQUA ABBATIA NERESHEIMENSIS SANCTORUM UDALRICI ET AFRAE IN 
INTEGRUM RESTITUITUR ET CONGREGATION BEURONENSI UNITUR. 


BENEDICTUS PP. XV 


Ad perpetuam rei memoriam. — Inter Suebiae coenobia, quondam 
celeberrima, tam antiquitatis gloria, quam regularis disciplinae laude 
atque humanarum litterarum studio, iure meritoque praeclara extitit 
et vulgatissima fama libera atque imperialis ad sanctorum Udalrici et 
Afrae abbatia Neresheimensis. Haec originem duxit ab Hartmanno, 
comite de Dilligen, qui, anno reparatae salutis 1095, ecclesiae mona- 
steriique fundamenta posuit et, regularibus Ganonicis ibi primo collo- 
catis, mox illuc sancti Benedicti monachos Hirsaugienses, perinsignis 
tunc observantiae, e monasterio Petrishusiano, Constantiensis dioeceseos, 
accersivit, atque ita ex hoc florentissimo monasticae disciplinae semi- 
nario surculos in sancto Udalrici monte plantavit, uberrimos integer- 
rimae asceseos fructus in longam posteritatem daturos. Hanc fundatio- 
nem rec. me. Praedecessor Noster Honorius Papa II propensae volun- 
tatis peculiari testimonio prosequutus, anno Domini 1125, apostolica 
auctoritate confirmavit: fratres autem per septem integra saecula, usque 
ad nefariam expulsionem ineunte saeculo nuper elapso peractam, piae 
fundatoris intentioni grato iugiter animo, laudabili studio responderunt. 
Abbates ad sanctorum Udalrici et Afrae, turbulentissimis etiam Eccle- 
siae ac Reipublicae temporibus, non solum ipsi inconcussa fide romanae 
unitati et catholicae veritati adhaeserunt, sed etiam suos in Christo 
filios suaeque dilioni subditos ab omni haereseos contagio servaverunt 
immunes. Quo aptius propriae monasticae familiae et totius Ordinis 
bono consulerent, ab anno 1497 Bursfeldensi Congregationi subiecti 
fuerunt, visitationis munere saepius strenue functi, usque dum abbas 
Simpertus, anno Domini 1685, propriam Congregationem, Suebico-Bene- 

dictinam nuncupatam, sub titulo Sancti Spiritus excitavit. Quantum 
vero promovendis litterarum studiis adlaboraverint potissimum in alma 
Universitate O. S. B. Salisburgensi vix digno laudis praeconio celebrari 
potest. Decorem autem domus Dei adeo iidem abbates dilexerunt, ut, 
neque laboribus neque sumptibus parcentes, novum itemque magnifi- 
cum templum extruendum curaverint, amplitudine non minus quam 
structura et artis operum ac pictarum tabularum ornamento praenobile. 
Attamen, vix decennio post sollemnem novi huius templi consecratio- 
nem, gliscente teterrima tempestate et rerum publicarum non minus 
quam sacrarum nefaria eversione, anno Domini 1802, libera atque impe- 
rialis haec Neresheimensis abbatia, a civili gubernio vi oppressa est. 
Quadragesimus quintus buius coenobii abbas, Michaél Dobler, a sacro 
limine deturbatus, exsul supremum diem obiit anno 1815; novissimus 
autem eiusdem Capituli monachus anno 1854 e vivis excessit. In prae- 
sens vero, quod felix faustumque siet, ex auspicato spes prope certa 
arridet futurum ut brevi enunciatum perinsigne coenobium in pristinum 
restituatur. Dilectus enim filius celsissimus Princeps vir de Thurn et 
Taxis, cuius in familiae proprietatem, ex lege saecularizationis, quam 
vocant, suppressae eiusdem abbatiae sedes omnesque possessiones 
transierunt, munificentia sua liberum usum monasterii, in statu quo 
antea servati, partemque non exiguam fundorum archicoenobio Beuro- 
nensi O. S. B. concessit. Quocirca cum dilectus filius Raphaél Walzer, 
archiabbas monasterii sancti Martini Congregationis Beuronensis, Ordinis 
sancti Benedicti, desiderio flagrans denuo instaurandi tantam divini 
cultus scholam, supplici prece Nos flagitaverit, ut ea decernere digne- 
mur quae ad abbatiae eiusdem restitutionem conducant: Nos votis his 
annuendum ultro libenterque exsistimavimus. Et sane nihil Nobis magis 
cordi est, quam hae veteres inclyti Benedictini Ordinis abbatiae, haec 
veneranda fidei ac religionis monumenta, quae, licet inter mediae aetatis 
tenebras, quasi lucida sidera, micarunt, hac quidem nostra aetate ad 
pristinum decus et splendorem redeant. Quare, collatis consiliis cum 
dilecto filio Nostro S. R. E. Cardinali Praefecto Congregationi pro ne- 
gotiis Religiosorum pertractandis, haec quae infrascripta sunt, aposto- 
lica Nostra auctoritate, per praesentes decernimus; nimirum: |. Peran- 
tiquam abbatiam sanctorum Udalrici et Afrae Neresheimensem, 0. S. B., 
cum omnibus iuribus ac privilegiis olim ei concessis, in integrum resti- 
tuimus, eamque tamquam abbatiam sui iuris Congregationi Beuronensi 
unimus, nec non privilegiorum et favorum huic Congregationi conces- 
sorum participem eam reddimus. - II. Plenam Neresheimensis abbatiae 
sic per nos restitutae administrationem, cum omnibus iuribus et faculta- 

tibus, quae abbati regulari de regimine ex iure competunt, dilecto filio 
Raphaéli Walzer, hodierno archiabbati, eiusque legitimis in memorata 
archiabbatiae sancti Martini de Beuron successoribus, tamquam admi- 
nistratoribus apostolicae huius Sedis, committimus, usquedum religiosa 
familia Neresheimensis tanta, favente Deo, incrementa susceperit, ut 
proprius eidem praefici possit abbas. Faculltatem dictum abbatem nomi- 
nandi, iuxta constitutionem in eadem Congregatione vigentem, dicto 
administratori benigne concedimus, ubi primum ipse opportunum tempus 
omniaque a sacris canonibus requisita adesse iudicaverit. - III. Denique 
monachis Beuronensibus, qui ad efformandam primam restitutae abba- 
tiae familiam mittantur, liberam impertimur facultatem, statim post 
restitutionem abbatiae Neresheimensis stabilitatem suam ibi firmandi, 
licet secundum Constitutiones Beuronenses, monachi ad monasterium 
de novo fundandum transeuntes stabilitatem suam transferre non pos- 
sint, nisi post quinquennium ibi peractum. - Haec concedimus, praeci- 
pimus, mandamus, decernentes praesentes Litteras firmas, validas atque 
efficaces semper exstare ac permanere, suosque plenos atque integros 
effectus sortiri atque obtinere, illisque ad quos spectant, seu spectare 
poterunt, nunc et in posterum plenissime suffragari; sicque rite iudi- 
candum esse ac definiendum, irritumque ex nunc et inane fieri, si 
quidquam secus super his, a quovis, auctoritate qualibet, scienter sive 
ignoranter attentari contigerit. Non obstantibus contrariis quibuscumque. 

Datum Romae apud sanctum Petrum sub annulo Piscatoris, die 
XIV iunii McMxx, Pontificatus Nostri anno sexto. 


P. Carp. GasparRi, a Secretis Status. 


V 


TEMPLUM METROPOLITANUM INSULAE SANCTI DOMINICI, ANNUNTIATIONI BEATAE 
MAKIAE VIRGINIS SACRUM, TITULO AC PRIVILEGIIS BASILICAE MINORIS 
ORNATUR,. 

BENEDICTUS PP. XV 


Ad perpetuam rei memoriam. — Inter Americae regiones, quae 
rerum gestarum memoria florent, merito recensetur sancti Dominici 
Insula, quam primam, post eam quam sancti Salvatoris nomine appel- 
lavit, Christophorus Columbus detexit et christianae religioni atque 
humanitati subegit ac peperit. Quo cum clarissimus omnium nauta, ad 

locum Sancto Cerro postea nuncupatum, appulisset, primus Crucis San- 
ctae lignum erexit, quasi regionis illius possessionem Christo Redemptori 
daturus, illudque cum maritimi itineris sociis adoravit; inde etiam, in 
testimonium incensae erga Beatissimam Virginem pietatis suae, aurum 
transmisit mundissimum, quo Basilicae Liberianae lacunar obtectum 
atque ornatum mirifice est. Haud ita multo post, religioni in Domini- 
ciana Insula provehendae ac stabiliendae Romani Pontifices Decesso- 
res Nostri consuluerunt, et quidem aptissime; Alexander enim PP. VI, 
Litteris Apostolicis Piis fidelium die 25 mensis iunii anno 1495 datis, 
Bernardum Boil, e Franciscalium Ordine, delegit, qui ibi Pontificii 
Legati munere fungeretur; fulius IT, anno 1504, primam in detectis Ame- 
ricae regionibus, episcopalem sancti Dominici sedem constituit, quam 
Paulus III anno 1545 ad Metropolitanae dignitatem evexit; denique 
fel. rec. Decessor Noster Pius PP. VII, pace post Gallicam rerum ever- 
sionem restituta, Litteris Apostolicis Divinis praeceptis die 28 mensis 
novembris anno 1816 datis, iura, privilegia, praerogativas illius Archie- 
piscopalis Sedis, quam tantis nominibus commendari significabat, resti- 
tuit atque confirmavit. Neque laudibus sane minoribus extollenda videtur 
Metropolitana sancti Dominici Ecclesia, Annuntiationi beatae Mariae Vir- 
ginis dicata, quae, haud multo post detectam insulam invectumque illuc 
christianum nomen, exaedificari coepta est. Templum enim illud, soli- 
dissimis sectis lapidibus exstructum atque affabre ornatum, singulari 
opere artificioque perfectum, praestantissimum totius Dominicianae regio- 
nis monumentum merito dici potest. [bidem vero, inter sacras reliquias, 
illud a Christifidelibus colitur Crucis lignum, quod a Sancto Cerro nun- 
cupari supra diximus; invisere item licet Christophori Columbi sepul- 
crum, cum traditum a maioribus sit, inlustrem hune catholici nominis 
propagatorem corpus suum ea in Ecclesia principe condi voluisse. [nsu- 
lani autem non modo memoriam incliti viri peculiari veneratione pro- 
sequuntur, sed etiam virtutes atque constantem ardentemque eius fidem 
imitari atque exprimere sic conantur, ut fidei integritate, pietate et Apo- 
stolicae Sedis reverentia, veluti transmissa ab eo hereditate, in exem- 
plum ceteris Americae Latinae incolis praefulgeant. Nil igitur mirum si 
populus Dominicianus Metropolitanam aedem frequentissimus celebret, 
eo vel magis quod Ordo Canonicorum et reliqui e clero divini cultus 
splendori animisque fidelium, cum poenitentia expiandis, tum sacra 
Synaxi et divini verbi praedicatione alendis studiosa voluntate prospi- 
ciunt. Quibus de caussis venerabilis frater Adulphus Alexander Nouel, 
votis quoque totius cleri populique sui obsecundans, a Nobis demisse 
exposcere non dubitavit, ut metropolitanum archidioecesis suae templum 

ad Basilicae Minoris dignitatem evehere de apostolica benignitate vel- 
lemus. Placuit profecto oblatas Nobis preces peramanter excipere, ut 
non modo archiepiscopum ipsum voti compotem redderemus, sed etiam 
Dominicianae genti, Nobis et Apostolicae huic Sedi tam arctis necessitu- 
dinis vinculis devinctae, peculiarem exhiberemus paternae benevolentiae 
in eam Nostrae significationem. Itaque, apostolica auctoritate Nostra, 
praesentium vi perpetuumque in modum, Metropolitanam Ecclesiam 
sancti Dominici, Deo in honorem Annuntiationis beatae Mariae Virginis 
dicatam, Basilicae Minoris titulo ac dignitate honestamus, eidemque 
omnia privilegia, praerogativas, honores, indulta tribuimus, quae mino- 
ribus Almae huius Urbis basilicis de iure competunt. Decernentes prae- 
sentes Litteras firmas, validas atque efficaces semper exstare ac per- 
manere, suosque plenos atque integros effectus sortiri et obtinere, illisque 
ad quos spectant, sive spectare poterunt, nunc et in posterum perpeltuo 
suffragari: sicque rite iudicandum esse ac definiendum, irritumque et 
inane fieri, si secus quidquam super his, a quovis, auctoritate qualibet, 
scienter vel ignoranter attentari contigerit. Non obstantibus contrariis 
quibuslibet. 

Datum Romae apud sanctum Petrum sub annulo Piscatoris, die xiv 
mensis iunii anno mcmxx, Pontificatus Nostri sexto. 


P. Carp. Gasparri, a Secretis Status. 


VI 


ECCLESIA SANCTAE MARIAE ANGELORUM IN URBE AD BASILICAM MINOREM 
EVEHITUR. 
BENEDICTUS PP. XV 


Ad perpetuam rei memoriam. — Titulum sancti Cyriaci in Thermis, 
fidei christianorum tempore Diocletiani imperatoris perinsigne monu- 
mentum, inde ab anno 1091 Carthusianis commissum, proximam aedem 
in Thermis incolentibus, iamque saeculo xvi dirutum, Decessor Noster 
Pius PP. IV in novum transtulit templum, quod in honorem sanctae 
Mariae Angelorum, Michaéle Angelo Buonarroti architecto, aptatum est 
intra muros antiqui aedificii iam ad balneas constituti. Quod autem 
nova sacra aedes in profano eo loco constituta sit, videtur sollertissimo 
studio deberi cuiusdam Antonii Del Duca, pii sacerdotis e dioecesi 

Cephaludensi Romae commorantis, qui simulacrum quoque beatae 
Mariae Virginis Angelorum inibi publicae Romanorum venerationi pro- 
posuit. Quod quidem simulacrum die 27 elapsi mensis iunii, hoc anno, 
aureo diademate Ordo Canonicorum sacrosanctae Nostrae Basilicae 
Vaticanae pro instituto suo sollemniter decoravit. Constat vero iam 
inde a saeculo xvi Christifideles ad hoc beatissimae Virginis simulacrum 
venerandum confluere consuevisse; at magis magisque sacra aedes, post 
quam recentiore tempore inibi paroecia auctoritate apostolica fuit 
erecta, a fidelibus Urbis celebratur, qui publice religionem suam et 
incensam erga Virginem pietatem testificantur. Cum autem dilectus filius 
Joseph Giovanelli, cubicularius honoris Noster, ecclesiae sanctae Mariae 
Angelorum hodiernus curio, ut ipsius templi decus provehatur, suppli- 
cibus precibus, suffragio fultis venerabilis fratris Nostri Basilii S. R. E. 
Cardinalis Pompilj, episcopi Veliterni, in hac alma Urbe Nostra Vicarii 
in spiritualibus generalis, Nos rogaverit, ut eidem sacrae aedi dignitatem, 
titulum et privilegia Basilicae Minoris concedere dignemur, Nos votis 
hisce annuendum ultro libenterque censemus. Quapropter, ut fidelibus 
Urbis stimulos ad beatam Virginem Angelorum impensius colendam 
addamus et inlustre templum novae dignitatis ornamento augeamus, 
conlatis consiliis cum VV. FF. NN. S. R. E. Cardinalibus Congregationi 
Sacrorum Rituum praepositis, motu proprio ac de certa scientia et 
matura deliberatione Nostris, deque apostolicae potestatis plenitudine, 
praesentium tenore perpetuumque in modum, enunciatum templum, 
beatae Mariae Virgini Angelorum dicatum in hac alma Urbe Nostra, 
dignitate ac titulo Basilicae Minoris honestamus, cum omnibus hono- 
ribus, praerogativis, privilegiis, indultis, quae ceteris Minoribus Almae 
huius Urbis Basilicis de iure competunt. Decernentes praesentes Litte- 
ras firmas, validas atque efflicaces semper exstare ac permanere, suosque 
integros effectus sortiri et obtinere, illisque ad quos pertinent nunc et 
in posterum plenissime suffragari; sicque rite iudicandum esse ac defi- 
niendum, irritumque ex nunc et inane fieri si quidquam secus super 
his, a quovis, auctoritate qualibet, scienter vel ignoranter attentari con- 
tigerit. Non obstantibus contrariis quibuscumque. 

Datum Romae apud sanctum Petrum sub annulo Piscatoris, die xx 
mensis iulii mcmxx, Pontificatus Nostri anno sexto. 


P. Carp. Gasparri, a Secretis Status. 

Vil 


CATHEDRALIS AEDES LEONENSIS DEIPARAE « MATRI LUMINUM » SACRA, IN REPU- 
BLICA MEXICANA, TITULO AC PRIVILEGITS BASILICAE MINORIS AUGETUR. 


BENEDICTUS PP. XV 


Ad perpetuam rei memoriam. — Tot inter celeberrima templa, quae 
in honorem Deiparae Virginis exstructa sunt ubique terrarum, iure ad- 
numeramus praeclaram, tum maiorum memoria, tum populi frequentia, 
tum denique multis Romanorum Pontificum testimoniis, aedem cathe- 
dralem dioecesis Leonensis in Mexicana Republica. Ibi enim, duobus 
fere abhine saeculis, pie colitur vetus Deiparae imago, cui titulus a 
Matre luminum. Ad quam affertur ex omni Mexicana provincia con- 
venire consuevisse Christifideles quasi ad lumen salutis, sive impetra- 
turos eius opem, sive de susceptis donis gratiam reddituros. Quare et 
iconem veterem et sacrum ei templum Romani Pontifices Antecessores 
Nostri claris iam testimoniis pietatis suae honestarunt. Nam, ut prae- 
cipua repetamus, Pius PP. IX, per Litteras Apostolicas die 12 septem- 
bris anno 1872 datas, primariam dioecesis Patronam Deiparam Virginem 
eo titulo constituit; Leo XIII, per similes Litteras die 20 martii anni 1901 
Piscatoris annulo obsignatas, aurea corona eius imaginem praecingendam 
curavit; Pius X, denique, additionem historicam ad sextam divini Offi- 
cii lectionem concessit, die sacro eidem Matri luminum perlegendam. 
Nihil igitur mirum si tam altis stimulis pietas fidelium, iamdiu virens, 
ita excitata auctaque sit, ut hodiernus Leonensium Antistes facile cen- 
suerit postulandum a Nobis novum pro templo suo Cathedrali decus, 
titulum nempe Basilicae Minoris, qui et in novam Virginis gloriam et 
in ampliorem populi utilitatem provide cederet. Nos vero, cui nihil est 
antiquius quam ut Mariae cultum foveamus ubique terrarum, nihilque 
videtur utilius quam in tantis saeculi tenebris ad Matrem Luminum 
errantes oves reducere, oblatis precibus libenti animo adnuimus. Quare, 
conlatis consiliis cum VV. FF. NN.S. R. E. CardinaJibus Congregationi 
Sacrorum Rituum praepositis, motu proprio ac de certa scientia et 
matura deliberatione Nostris, deque apostolicae potestatis plenitudine, 
enunciatum templum in dioecesi ista Leonensi in Mexicana Republica, 
Mariae Deiparae sub titulo Matris luminum dicatum, dignitate ac titulo 
Basilicae Minoris honestamus, cum omnibus honoribus, praerogativis, 
privilegiis, indultis quae Minoribus Almae huius Urbis Basilicis de iure 

competunt. Decernentes praesentes Litteras firmas, validas atque effi- 
caces semper exstare ac permanere, suosque integros effectus iugiter 
sortiri atque obtinere, illisque ad quos pertinet nunc et in posterum 
plenissime suffragari; sicque rite iudicandum esse ad definiendum, irri- 
tumque ex nunc et inane fieri si quidquam secus super his, a quovis, 
auctoritate qualibet, scienter vel ignoranter attentari contigerit. Non 
obstantibus contrariis quibuscumque. 

Datum Romae apud sanctum Petrum sub annulo Piscatoris, die 
v augusti mcmxx, Pontificatus Nostri anno sexto. 


P. Carp. GASPARRI, @ Secretis Status. 


Vill 


DECERNITUR DE TRIDUANIS SOLLEMNIBUS ET DE CAPPELLA PAPALI IN BASI- 
LICA LIBERIANA HABENDIS ET DE SIMILIBUS SUPPLICATIONIBUS IN UNI- 
VERSO CATHOLICO ORBE PERAGENDIS IN HONOREM SANCTI HIERONYMI, 
ECCLESIAE DOCTORIS, DECIMO QUINTO SAECULO AB EIUS OBITU EXEUNTE, 
ET INDULGENTIAE PLENARIA ET PARTIALES CONCEDUNTUR. 


BENEDICTUS PP. XV. 


Universis Christifidelibus praesentes Litteras inspecturis salutem 
et apostolicam benedictionem. — Cum in honorem sancti Hieronymi, 
Ecclesiae Doctoris, saeculo quintodecimo ab eius obitu exeunte, Pia 
Societas, ab eodem nuncupata, pro Evangeliis vulgandis, sibi proposi- 
tum habeat sollemnia celebrandi, Nos, in eminenti Sedis Apostolicae 
loco, disponente Domino, collocati, iniuncti Nobis officii munera cupien- 
tes salubriter exsequi, hoc laudabile Piae Societatis inceptum, quod ad 
excitandam provehendamque fidelium pietatem erga eumdem Ecclesiae 
Doctorem erit summopere profuturum, amplissime probamus. Hierony- 
mus enim, licet Stridone in Pannonia natus, in hac alma Urbe Nostra 
studiis litterarum sacrarumque disciplinarum vacavit, et postea diu 
sancti papae Damasi scriba atque a secretis perdiligens assiduusque 
fuit. Inter praestantissimos vero antiqui aevi christiani scriptores nemo 
forte reperiatur, qui acrius fidei morumque integritatem adversus hae- 
reticos et pravos christianos tuitus sit; at omnium consensu habetur 
et colitur Doctor Maximus Sacris Scripturis explanandis atque inter- 
pretandis, et Vulgata, quam eius studiis et laboribus Ecclesia debet, 

non modo est, Concilii Tridentini decreto, authentica declarata et usu 
ecclesiastico recepta, sed etiam a doctis viris cotidie pluris aestimatur. 
Quam ob rem Piae Societatis, quae patrocinio ac praesidio Magistri 
omnium latinorum Sacrae Scripturae interpretum utitur, visum est 
Nobis merito commendare propositum, quod supra memoravimus, sae- 
cularia sollemnia celebrandi in Patriarchali Basilica sanctae Mariae 
Maioris, vulgo « Liberiana »: in quam, ut e constanti hominum memoria 
testimoniisque fide dignis colligitur, temporibus expeditionibus Cruci- 
gerorum a sepulcro Bethlemitico translatum est corpus sancti Doctoris, 
ibique servatur et pie colitur. Ut igitur, in hisce saecularibus solle- 
mnibus, Piae Societati a sancto Hieronymo, de Evangeliorum divulga- 
tione tam praeclare meritae, gratificemur, et simul sancti Doctoris 
cultum magis magisque apud Christifideles provehamus, statuimus 
peculiari voluntatis Nostrae significatione faustae commemorationis lae- 
titiam ac sollemnitatem augere. Itaque decernimus in Liberiana Basi- 
lica, diebus decimo septimo, octavo et nono mensis decembris, hoc 
anno, triduanas haberi supplicationes, et, ad liturgiae splendorem ampli- 
ficandum, postremo ex tribus die, id est decimo nono, Missam et alia 
divina officia in eodem templo in Pontificalibus celebranda, etsi Nobis 
absentibus, super altare maximum, Summis Pontificibus reservatum, 
peragi, adstantibus Emis ac Revmis S. R. E. Cardinalibus, nee non 
RR. DD. Praelatis, qui ius habent ad Cappellas Papales conveniendi, 
tamquam si coram Nobis Sacra illa celebrarentur. Licentiam tamen 
huiusmodi, per has Apostolicas Litteras, uti mos est, pro hac vice tan- 
tum concedimus atque impertimur. Ut sollemnia autem, quae supra 
diximus, uberiore cum spirituali emolumento celebrentur, largimur ut 
omnibus et singulis utriusque sexus Christifidelibus, qui, vere poeni- 
tentibus et confessis ac sacra Communione refectis basilicam sanctae 
Mariae Maioris, ultimo sollemnium praedictorum die, devote visitave- 
rint vel Sacris inibi, ob hane causam peractis, interfuerint, ibique de 
more pro Christianorum principum concordia, haeresum exstirpatione, 
peccatorum conversione ac sanctae Matris Ecclesiae exaltatione pias 
ad Deum preces effuderint, plenariam, semel tantum, omnium pecca- 
torum suorum indulgentiam et remissionem misericorditer in Vomino 
concedimus. Itemque iisdem Christifidelibus, qui, duobus triduanae 
supplicationis praecedentibus diebus, praedictam basilicam devote visi- 
taverint, ibique, corde saltem contriti, ut supra oraverint, septem annos 
et totidem quadragenas de iniunctis eis, seu alias quomodolibet debitis 
poenitentiis, in forma Ecclesiae consueta relaxamus. Quas omnes et 
singulas indulgentias, peccatorum remissiones ac poenitentiarum rela- 

xationes etiam animabus Christifidelium in Purgatorio detentis per 
modum suffragii applicari posse indulgemus. Quo autem huius decimi- 
quinti saecularis anni commemoratio fructuosior ac sollemnior exsistat, 
optamus ut, intra annum a tricesimo die huius mensis septembris, in 
toto orbe catholico, quo et tempore et modo cuique Episcopo videbitur, 
sollemnis similis in honorem sancti Hieronymi, Ecclesiae Doctoris, tri- 
duana supplicatio fiat: cui quotquot interfuerint, eis omnibus et sin- 
gulis indulgentias, quas et uli supra memoravimus, usitatis condicio- 
nibus, lucrari licebit. Quam triduanam supplicationem in dioecesibus 
peragendam aliave sollemnia vehementer cupimus ut praecipue promo- 
veant sodales Societatum a sancto Hieronymo, sicubi exsistant, Acade- 
miae theologicae et quotquot in Seminariis et in studiorum Universita- 
tibus rei biblicae vacant, ut magnus iste Sanctus ipsis non solum 
caelestis solatii copiam, sed idonea quoque auxilia benigne a Deo implo- 
ret ad recte Sacram Scripturam interpretandam, ab adversariis tuendam 
fructuoseque meditandam. Non obstantibus constitutionibus et ordina- 
tionibus ac Litteris apostolicis in contrarium praemissorum quomo- 
dolibet concessis, ceterisque contrariis quibuslibet. 

Datum Romae apud sanctum Petrum sub annulo Piscatoris, die 
xv mensis septembris, anno mcmxx, Pontificatus Nostri septimo. 


P. Carp. Gasparri, a Secretis Status. 


IX 


FACULTAS FIT PONTIFICIO INSTITUTO ORIENTAL{ DOCTORALES LAUREAS CON- 
FERENDI. 
BENEDICTUS PP. XV 


Ad perpetuam rei memoriam. — Quod Nobis in condendo Pontificio 
Instituto Orientali proposueramus, ut, quantum in Nobis erat, antiquo 
catholicarum Orientis regionum decori restituendo consuleremus, id feli- 
citer iam nunc evenire, ex iis quae, dilectus filius Ildephonsus Schuster, 
Abbas et Ordinarius S. Pauli extra Moenia, Praeses Pontificii Instituti 
Orientalis, nuper ad Nos attulit, permagna sane cum iucunditate com- 
perimus; placuit enim accipere, plures iam ex utroque clero discipulos 
curriculum studiorum, quod, Litteris die xv mensis octobris anni Mcmxvi 
datis, constituimus, uberrimo cum fructu exegisse. Opportunum igitur 
videtur, rem tam prospere, Deo dante, inceptam sic provehi, ut maiora in 

dies incrementa capiat et copiosiores afferat utilitates, quibus in primis 
catholicae Ecclesiae Orientalis Patriarchae atque sacrorum Antistites 
merito delectentur, qui Instituti ipsius exordia et coram et scriptis Nobis 
sunt gratulati. [taque ut piam alumnos inter aemulationem alamus hone- 
stumque laboris certamen promoveamus, utque simul doctores variis 
disciplinis in Instituto tradendis probe noverint quanti eorum peritiam 
diligentemque operam faciamus, re accurate perpensa conlatisque consiliis 
cum dilecto filio Nostro Nicolao S. R. E. Diacono Cardinali Marini, Sacrae 
Congregationis pro Ecclesia Orientali secretario, apostolica auctoritate 
Nostra, harum Litterarum vi, Pontificio Instituto Orientali concedimus in 
perpetuum, ut, perinde atque aliae studiorum Universitates vel Academiae 
in Urbe exsistentes, doctorales laureas, in ecclesiasticis dumtaxat disci- 
plinis quae ad Orientales christianas gentes attinent, conferre possit ac 
valeat alumnis ex utroque clero, cum latino tum orientali, qui eiusdem 
Instituti scholas, secundum leges et statuta ipsius propria ac per nos 
probata, biennium celebraverint et, facto scientiae suae periculo, cum 
voce tum scriptis, coram academico doctorum coetu, maiorem suffra- 
giorum numerum retulerint. Praesentes vero Litteras, quibus Nobis 
videmur utiliter Instituti ipsius incremento consuluisse, decernimus fir- 
mas, validas atque efficaces semper exstare ac permanere, suosque 
plenos atque integros effectus sortiri atque obtinere, illisque ad quos 
pertinet, sive pertinere poterunt, nunc et in posterum amplissime suf- 
fragari, sicque rite iudicandum esse ac definiendum, irritumque ex 
nunc et inane fieri si quidquam secus super his, a quovis, auctoritate 
qualibet, scienter sive ignoranter attentari contigerit. Non obstantibus 
contrariis quibuslibet. 

Datum Romae apud sanctum Petrum sub annulo Piscatoris, die 
XxV mensis septembris mcmxx, Pontificatus Nostri anno septimo. 


P. Carp. Gasparri, a Secretis Status. 

EPISTOLA 


AD R. P. D. ALOISIUM M. DE STEFANIS, ORDINIS S. HIERONYMI MODERATOREM 
GENERALEM: GRATIAS AGIT DE OBLATO SIBI EXEMPLARI EPISTULARUM 
EIUSDEM SANCTI DOCTORIS, QUAE DENUO EDITAE SUNT XV EXEUNTB 
SAECULO AB IPSIUS OBITU BEATISSIMO. 


Dilecte fili, salutem et apostolicam benedictionem. — Gratum sane 
munus abs te nuper accepimus, bina volumina Epistularum S. Hiero- 
nymi, quas quidem, iamdiu in italicam linguam translatas, denuo vos 
edendas curavistis saeculo exeunte quinto decimo cum vir ille sanctis- 
simus, a quo Institutum vestrum nomen habuit, ad caelestium sedes 
avolavit. Nec certe ulla alia excogitari poterat ratio dignior aut oppor- 
tunior agendi eventus huius faustitatem. Etenim inter varia et prae- 
clarissima opera quibus hic Ecclesiae Doctor christianam sapientiam 
illustravit, id est proprium Epistularum ut virum inducant, tanta san- 
ctitudine doctrinaeque praestantem, cum hominibus omne genus de 
rebus aeternis colloguentem: cumque sic ferantur natura homines ut 
quorum scriptis delectentur eorum imitentur exempla, magnum inde 
expectari licet pietatis et fidei emolumentum. Quapropter, ex animo 
vobis gratulantes quod tam frugifero opere saecularia sollemnia in hono- 
rem Patroni vestri celebratis, id valde precamur ut quam plurimi has 
Epistulas perlegant; ita enim Hieronymus, hac aetate nostra, non aliter 
ac sua, virtuti infensissima, rursus ad christianae vitae studium italo- 
rum animos excitabit, constantiam praesertim in ipsis roborando ut 
impigre actuoseque contra novos improborum conatus avitam fidem 
tueantur. Qua spe laeti, in auspicium caelestium donorum itemque ut 
peculiaris benevolentiae Nostrae pignus, apostolicam benedictionem 
tibi, dilecte fili, universaeque religiosae familiae eui tu praees sollerter, 
amantissime impertimus. 

Datum Romae apud sanctum Petrum, die xix mensis septem- 
bris Mcmxx, Pontificatus Nostri anno septimo. 

ACTA SS. CONGREGATIONUM 


SACRA CONGREGATIO CONSISTORIALIS 


I 
PROVISIO ECCLESIARUM 


S. C. Consistorialis decretis, SSmus D. N. Benedictus Pp. XV has, 
quae sequuntur, ecclesias de proprio pastore providit, nimirum: 


30 iulii 1920. — Cathedrali ecclesiae Campinensi praefecit R. P. D. 
Franciscum de Campos Barreto, hactenus episcopum Pelotensem. 

— Cathedrali ecclesiae Portus Nationalis R. P. D. Dominicum Car- 
rerot, O. P., hactenus episcopum titularem Uranopolitanum et Praela- 
tum SSmae Conceptionis de Araguaya. 


13 augusti. — Cathedrali ecclesiae Petrocoricensi R. P. D. Christo- 
phorum Ludovicum Légasse, hactenus episcopum Oranensem. 
19 augusti. — Titulari episcopali ecclesiae Spigacensi R. D. Eduar- 


dum Byrne, coadiutorem in ecclesia pro-cathedrali Dublinensi, deputatum 
in auxiliarem R. P. D. Guilelmi Walsh, archiepiscopi Dublinensis. 

26 augusti. — Cathedrali ecclesiae de Huaraz, in Republica Peru- 
viana, R. P. Dominicum Vargas, lectorem Ordinis Praedicatorum. 

— Cathedrali ecclesiae Eriensi R. P. D. loannem Marcum Gannon, 
hactenus episcopum titularem Nilopolitanum. 

31 augusti. — Cathedrali ecclesiae Pacensi R. D. Raymundum Pe- 
rez et Rodriguez, vicarium generale revihi Archiepiscopi Granatensis. 

7 septembris. — Metropolitanae ecclesiae Edmontonensi R. P. D. 
Henricum O’ Leary, hactenus episcopum Carolinopolitanum. 

9 septembris. — Episcopali ecclesiae Chatamensi R. P. D. Patri- 
tium Chiasson, iam episcopum titularem Lyddensem ac vicarium apo- 
stolicum Sinus S. Laurentii. 

10 septembris. — Episcopali ecclesiae Carolinopolitanae R. P. D. Lu- 
dovicum 0’ Leary, hactenus episcopum titularem Hierapolitanum. 

— Titulari episcopali eccl. Samaritanae R. D. Patritium Keane, paro- 
chum in Oakland, quem deputavit in auxiliarem episcopi Sacramentensis. 

21 septembris. — Cathedrali ecclesiae Iacensi R. D. Franciscum Fru- 
tos Valiente, canonicum-cappellanum maiorem regum in Metropolitana 
ecclesia Toletana. 

Il 
NOMINATIO 


SSmus D. N. Benedictus Pp. XV, decreto S. Congregationis Consi- 
storialis, nominavit: 

30 iulit 1920. — Adm. Rev. P. Sebastianum Thomam, vicarium pro- 
vincialem Fratrum Ordinis Praedicatorum Uberabae, Administratorem 
Apostolicum Praelaturae Nullius SSmae Conceptionis de Araguaya. 


Ill 


DESIGNATIO METROPOLITANI PRO CONCILIO PROVINCIALI 


luxta can. 285 Codicis Iuris Canonici, episcopus Osnabrugensis, 
immediate Apostolicae Sedi subiectus, designavit Rmum Archiepisco- 
pum Coloniensein. 


Quam designationem Ssmus D. N. Benedictus Pp. XV approbare 
dignatus est. 
Romae, ex aedibus S. C. Consistorialis, die 27 augusti 1920. 


SACRA CONGREGATIO CONCILII 


DIOECESIS N. er ALIARUM IN GALLIA 


CATHEDRATICI 
Die 13 martii 1920 

Species racti. - Revmi Episcopi ecclesiasticae Provinciae N. in 
Galliis, canonibus 1504 et 1507 obsequentes, auctoritati S. Sedis postu- 
latum quoddam de taxa pro cathedratico persolvenda subiecerunt, his 

terminis exponentes taxae rationem atque modum eam exigendi: 
« 1° Les taxes de Chancellerie ne suffisent pas 4 couvrir les dépenses 
«des Secrétariats, et les évéques sont obligés de prendre sur leurs fonds 


« personnels ou de trouver ailleurs le moyen de combler les déficits. 
« La taxe cathédratique leur serait donc trés utile 4 cet effet. 

« 2° La base de cette méme taxe, calculée en raison de fr. 0,02 par 
« habitant, est trés modeste. Par exemple: le curé d’une paroisse de 
«500 ames ne donnera que 10 francs par an; le curé d'une paroisse 
« de 1000 ames versera 20 francs, etc. Les deux centimes ne sont pas 
« exigés de chaque personne de la paroisse: ils sont prélevés sur les 
« revenus des églises et des Confraternités ». 

Idipsum postea fere iisdem verbis postularunt Ordinarii finitimae 
provinciae ecclesiasticae X.; ac nuperrime ex parte quoque Metropolitae 
archidioecesis Z., nomine etiam suorum suffraganeorum, oblatae sunt 
preces pro approbatione taxae cathedratici singulis annis solvendae, 
ab ecclesiis paroecialibus primae classis, in summa decem francorum; a 
ceteris ecclesiis, octo francorum; a confraternitatibus, quinque francorum. 


ANIMADVERSIONES. - Rmi Consultores quibus harum petitionum stu- 
dium demandatum fuit, rem pertractarunt tum quoad rationem iuri- 
dicam propositae formae, tum etiam quoad generalem opportunitatem 
taxam cathedratici in Gallia instaurandi. Summa autem propositarum 
animadversionum hisce redit. 

Quoad primum, unanimiter concludebant taxam sub nomine cathe- 
dratici ab episcopis propositam, non congruere cum iuridica notione 
ipsius census cathedratici. Siquidem cathedraticum ex ipsa lege iam 
definiri potest: Modica quaedam taxa quam « omnes ecclesiae vel bene- 
« ficia iurisdictioni Episcopi subiecta, itemque laicorum confraternitates, 
« debent quotannis in signum subiectionis solvere Episcopo » (can. 1504). 

I. - Hisce prae oculis habitis, iam patet, taxam ab episcopis provin- 
ciarum N. et X. propositam, non gravare nisi parochos seu ecclesias 
paroeciales: exigitur enim pro numero animarum cuilibet ecclesiae sub- 
ditarum. Iubente vero citata lege (c. 1504), cathedraticum pensitan- 
dum est: 

a) ab omnibus ecelesiis episcopi iurisdictioni subiectis: igitur non 
modo ab ecclesiis paroecialibus, sed etiam a collegialibus, ab oratoriis 
publicis saecularibus, item ab ecclesiis, capellis, paroeciis saecularibus 
quibus Regulares praesunt ; 

b) ab omnibus beneficiis episcopi iurisdictioni subiectis, sive sint 
perpetua sive manualia; lex enim non distinguit: igitur non modo 
ab omnibus parochis etiam ad nutum amovibilibus, sed a canonicis 
quoque qui suam possident specialem praebendam; si autem singuli 
sustentantur ex massa communi, tunc unicum cathedraticum est ex 
eadem massa persolvendum; in casu autem haec omnia _ beneficia 
omittentur; 


i 

c) a confraternitatibus laicorum, auctoritate ordinaria erectis, 
dummodo ecclesia propria utantur; tales autem in Gallia fere nullae 
sunt, nec licet, iis deficientibus, taxare simplices pias associationes 
(v. g. Enfants de Marie, Méres de famille) quae utuntur ecclesia paroe- 
ciali, ad normam can. 108. 

Cf. ad haec, Pallottini, v. Episcopus, § III; et consonat doctrina 
communis, v. g., Benedictus XIV, De synodo dioecesana, lib. V, cap. 6 
et 7; Il Monitore Ecclesiastico, vol. XXXVI, 1911, pag. 364-371; Acta Apo- 
stolicae Sedis, 1917, pag. 496 ss. 

II. - Modus autem cathedraticum exigendi, quem episcopi provin- 
ciarum N. et X. instituere optant (scil. pro rata cuiusque paroeciae inco- 
larum), non convenit ipsi notioni didrachmae cathedratici: « nam potius 
« quam ad lucrum Episcopi, constitutus est hic census a iure in reco- 
« gnitionem subiectionis et honoris in cathedram episcopalem » (Santi, 
Praelect., |. III, tit. 39, n. 6); idecirco est taxa de se modica, et uniformis 
esse debet, minime ad reditus ecclesiae, multoque minus ad numerum 
incolarum augenda. Antiquitus in duobus solidis awreis constituta, in 
Conc. Rom. a 1725 (tit. VIII, c. 4) xx iulios excedere (circ. 10 frances) 
prohibebatur, salvis consuetudinibus favorabilioribus iam inolitis. E 
contrario, in casu, non modo cathedraticum hance summam excederet, 
sed immo variabile esset, et quidem pro numero incolarum, cum quo 
tamen numero reditus paroeciae non semper aequam proportionem 
servant; ac praeterea liquet hac ratione non haberi merum « signum 
recognitionis honoris », sed verum tributum fiscale personale, a quo 
indoles cathedratici summopere abhorret. 

Quoad alterum. 

Animadversiones propositae non tangunt nisi ex parte tertium postu- 
latum, i. e. Archiepiscopi Z.; sed communia omnibus proponi adhuc pos- 
sunt ad quaestionem de opportunitate, in praesentibus rerum adiunctis, 
instaurandi in Galliis taxam cathedratici. - Omisso enim quod iam a 
centenis annis et ultra in Galliis quaevis mentio cathedratici obliterata 
est (quod quidem non extinguit in ecclesiis officium illud solvendi si 
restituatur, sed exonerare videtur episcopos ab officio illud ex novo 
instaurandi); omisso etiam quod, praeter canonicatus praebendatos 
(quos proposita restitutio non tangit), nulla sunt beneficia aut officia 
ecclesiastica in Galliis, quae certis tutisque annuis proventibus fruantur, 
sed immo fere omnes ecclesiae, rurales praesertim, summa egestate pre- 
muntur; considerari etiam debet ibidem unicum fere fontem, unde ipsi 
Archiepiscopi, Episcopi, Vicarii Generales, parochi, cooperatores, eccle- 
siastici omnes sustentatur, esse collaticiam stipem quae de fidelibus 

colligitur sub nomine « Denier du Culte ». Ex ea enim quota pars ab 
Episcopis in clerum refunditur, unde vicissim a clero cathedraticum 
Episcopo esset solvendum, et quidem non titulo voluntario, hortatio- 
nibus et suasionibus dumtaxat adhibitis, ut persolvitur a piis fidelibus 
obolus pro cultu, sed titulo necessario, per modum impositae taxae; 
vicissim Episcopi hanc taxam, specie saltem, in sui exclusivum favorem 
exigerent, quibus insimul non modica quota praefati oboli pro cultu iam 
destinatur. Id autem prima fronte minus opportunum apparet, nec incom- 
modis vacaret in opinione tum populi tum cleri; ex quo facile suadetur, 
cur ex quatuordecim ecclesiasticis provinciis quibus Gallia constat, non- 
nisi duae vel tres usque ad praesentem diem de hoc cathedratico instau- 
rando cogitarunt. 

Quod autem innuebatur ab Oratoribus de necessitate consulendi 
congruae sustentationi officialium Cancellariae Episcopalium, ad quam 
non sufficiunt ordinariae taxae, id oritur ex non recto supposito, quod 
videlicet his quoque officialibus destinari non possit pars proventuum 
ex collecta stipe oboli pro cultu obvenientium; sunt qui id putent, hoc 
innixi argumento, quod iste « Denier du Culte » invectus sit ad supplendas 
pensiones olim a Gubernio suppeditatas, ex quibus nulla his officialibus 
assignabatur; verum haec coarctatio mentis oblatorum satis ab ipsorum 
proposito aliena videtur, qui id unum dantes intendunt, videlicet neces- 
sitatibus subvenire administrorum Dei in sua dioecesi. Ceterum haec 
necessitas, si exstaret, nonnisi permitteret facultate uti can. 1505 con- 
cessa imponendi speciale tributum; non autem huiusmodi tributum 
vestire nomine et specie subsidii cathedratici, a quo toto caelo differret, 
quippe quod in mero signo et symbolo recognitionis et honoris erga 
cathedram Episcopi consistit. - Quare, etc. 


Reso.utio. - Propositis in plenariis S. Concilii comitiis die 
13 martii 1920 in Palatio Vaticano habitis, supra recensitis precibus 
nonnullorum Galliae Ordinariorum, super his Emi Patres rescribendum 
censuere: 

Prout exponitur, non expedire. 

Quam resolutionem, referente in audientia insequentis diei infra- 
scripto S. C. C. Secretario, Ssttus Ditus Noster Benedictus divina Pro- 
videntia Pp. XV approbare et confirmare dignatus est. 


I. Mort, Secretarius. 

SACRA CONGREGATIO RITUUM 


I 
DECRETUM 


DE EDITIONE TYPICA MEMORIALIS RITUUM 


Memoriale Rituum, quod pro aliquibus praestantioribus sacris fun- 
ctionibus in Ecclesiis minoribus a Summo Pontifice Benedicto XIII pro- 
batum eiusque iussu editum fuit ac pluries reproductum, nunc iuxta 
leges liturgicas etiam recentiores diligenti studio revisum atque oppor- 
tune reformatum, Sanctissimus Dominus noster Benedictus Papa XV, 
ex Sacrorum Rituum Congregationis consulto, suprema Sua auctori- 
tate recognovit, atque hance Memorialis Rituum editionem tamquam 
typicam habendam esse sancivit: simulque statuit ac declaravit, ut 
eidem editioni omnes ceterae in posterum conformari atque authen- 
tico testimonio comprobari debeant; servatis normis, quae pro editione 
librorum liturgicorum traditae sunt typographis per decretum eiusdem 
Sacrae Congregationis n. 4266, die 17 maii anno 1911. Contrariis non 
obstantibus quibuscumque. 

Die 14 ianuarii 1920. 


*& A. Carp. Vico, Ep. Portuen. et S. Rufinae, 
S. R. C. Praefectus. 
L. 
Alexander Verde, Secretarius. 


Il 
DECRETUM 


DE EDITIONE TYPICA MISSALIS ROMANI 


Evulgata editione typica Breviarii Romani a fel. rec. Pio Papa X, 
per Decretum Sacrae Rituum Congregationis die 25 martii 1914 appro- 
bata, Commissio Pontificia ab eodem Pontifice die 2 iulii 1911 insti- 
tuta, quae illam editionem, ad normam Bullae Divino afflatu et Motu 
Proprio Abhinc duos annos et subsequentium huius Sacrae Congrega- 
tionis Decretorum, concinnandam curavit, easdem normas prae oculis 
habens, diligenti studio manus apposuit editioni Missalis Romai instau- 


. 

randae. In qua editione, ex altera typica anni 1900 deprompta, illud 
tantum innovatum est, quod ex recentibus praescriptionibus liturgicis 
et ex additionibus et variationibus in Breviario typico inductis, conse- 
queretur. Insuper praesenti editioni Missalis Romani adiectae sunt, ad 
modum Appendicis, Missae propriae pro aliquibus locis approbatae, 
quae in respectivis festis particularibus, vel in eorum solemnitatibus 
externis, ubi ex Indulto Sanctae Sedis concessum est, commode adhi- 
beri poterunt. Itaque has mutationes ordinate dispositas, suis locis 
respective adiunctas et accurate revisas, prouti in hac editione prostant, 
Sacra Rituum Congregatio, de mandato Sanctissimi Domini nostri Bene- 
dicti Papae XV, probari posse censuit. Sanctitas porro Sua, referente 
infrascripto Cardinali eidem Sacrae Congregationi Praefecto, hanc ipsam 
editionem suprema Sua auctoritate probavit, eamque uti Typicam haben- 
dam esse, cui omnes editiones in posterum conformandae erunt, decla- 
ravit atque decrevit. 

Contrariis non obstantibus quibuscumque etiam speciali mentione 
dignis. 

Die 25 iulii 1920. 


+ A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Alexander Verde, Secretarius. 


iil 


RITUS SEU FORMULA BREVIOR CONSECRATIONIS ALTARIS IMMOBILIS QUOD AMI- 
SIT CONSECRATIONEM OB SEPARATIONEM, ETSI MOMENTANEAM, TABULAE 
SEU MENSAE A STIPITE: UTI IN CASU DE QUO AGIT CODEX IUR. CAN. IN 
cANONE 1200, § 1. 


Instaurato Altari immobili et mensa, integrum Reliquiarum sepulcrum 
habente, cum stipite coniuncta, Consecrator sancto chrismate inungat, ad 
modum crucis, coniunctiones mensae cum stipite in quatuor angulis, quasi 
illas coniungens, ad singulas cruces dicens: In némine PasKtris et 
Fi +4 lii et Spiritus +4 Sancti, recitatis dein orationibus Maiestaétem tuam, 
et Stipplices te deprecamur iuata Pontificale Romanum; ac subinde 
scripto declaret ac testetur praefatum Altare a se, ordinaria vel delegata 
auctoritate, rite consecratum, uti tale habendum esse et sub eodem titulo 
quo ipsum ante execrationem gaudebat. 

RITUS ET FORMULA BREVIOR IN CONSECRATIONE ALTARIUM QUAE AMISERUNT 
CONSECRATIONEM: UTI IN CASU DE QUO AGIT CODEX IUR. CAN. IN 
CANONE 1200, § 2, nn. 1 et 2. 


Pontifex, indutus rochetto et stola alba, vel Presbyter, indutus super- 
pelliceo et stola alba, accedit versus altare et, loco congruenti stans, bene- 
dicit aquam cum sale, cinere et vino, incipiens absolute exorcismum salis. 

Exorcizo te, creatira salis, in némine Démini nostri Iesu Christi, qui 
Apéstolis suis ait: Vos estis sal terrae, et per Apéstolum dicit: Sermo 
vester semper in gratia sale sit conditus; ut sancti +4 ficéris ad conse- 
cratiénem huius altaris, ad expelléndas omnes daémonum tentatiénes; 
et Omnibus, qui ex te simpserint, sis 4nimae et cérporis tutaméntum, 
sinitas, protéctio et confirmatio saltitis. Per eamdem Déminum nostrum 
lesum Christum Filium tuum, qui ventirus est iudicére vivos et méor- 
tuos, et saéculum per ignem. 

Amen. 

Deinde dicit: 

y. Déminus vobiscum. 

Rk. Et cum spiritu tuo. 

Orémus. 


Démine Deus, Pater omnipotens, qui hance gratiam caélitus sali tri- 
biere dignatus es, ut ex illo possint univérsa condiri, quae hominibus 
ad escam procreasti, béne>4dic hance creatiram salis, ad effug4ndum 
inimicum; et ei salibrem medicinam immitte, ut proficiat suméntibus 
ad 4nimae et cérporis sanitatem. Per Christum Déminum nostrum. 

rR. Amen. 

Tum procedit absolute ad exorcismum aquae: 

Exorcizo te, creatGra aquae, in némine Dei Pasftris, et lii, 
et Spiritus +4 Sancti, ut repéllas didbolum a término iustérum, ne sit 
in umbraculis huius Ecclésiae et altaris. Et tu, Démine Iesu Christe, 
infande Spiritum sanctum in hance Ecclésiam tuam et altare; ut proficiat 
ad sanitatem cérporum animarGmque adordntium te, et magnificétur 
nomen tuum in géntibus: et incréduli corde convert4ntur ad te, et non 
hdbeant 4lium Deum, praeter te, Déminum solum, qui ventirus es iudi- 
care vivos et moértuos, et saéculum per ignem. 

Amen. 


|_| 
| | 

Deinde dicit. 

y. D6émine, exdudi oratiénem meam. 
rR. Et clamor meus ad te véniat. 

¥. Déminus vobiscum. 

R. Et cum spiritu tuo. 


Orémus. 


Démine Deus, Pater omnipotens, statitor 6mnium elementérum, 
qui per Iesum Christum Filium tuum Déminum nostrum eleméntum 
hoe aquae in salitem humani géneris esse voluisti, te sipplices depre- 
camur, ut, exauditis oratiénibus nostris, eam tuae‘pietaétis aspéctu san- 
cti>xfices; atque ita 6mnium spirituum immundérum ab ea recédat 
incarsio, ut ubicimque fierit in nomine tuo aspérsa, gratia tuae bene- 
dictiénis advéniat, et mala 6mnia, te propitidnte, procul recédant. Per 
eimdem Déminum nostrum Iesum Christum Filium tuum: Qui tecum 
vivit et regnat Deus, per 6mnia saécula saeculérum. 

rR. Amen. 

Tum dicit super cineres: 


Benedictio cinerum. 


¥. Démine, exdudi oratibnem meam. 
rR. Et clamor meus ad te véniat. 
¥. Déminus vobiscum. 
R). Et cum spiritu tuo. 
Orémus. 


Omnipotens sempitérne Deus, parce poeniténtibus, propitiare sup- 
plicdntibus, et mittere dignéris sanctum Angelum tuum de caelis, qui 
bene dicat et sanctis¥ficet hos cineres, ut sint remédium saldibre 
é6mnibus, nomen sanctum tuum humiliter implorantibus, ac semetipsos 
pro consciéntia delict6rum suérum accusantibus, ante conspéctum divi- 
nae cleméntiae tuae facinora sua deplordntibus, vel serenissimam pie- 
tatem tuam suppliciter obnixéque flagitantibus; et praesta, per invoca- 
tiénem sanctissimi néminis tui, ut quicimque eos super se aspérserint, 
pro redemptiodne peccatérum sudérum, cérporis sanitaétem et dnimae 
tutélam percipiant. Per Christum Déminum nostrum. 

FR. Amen. 

Tum accipit sal, et miscet cineri in modum crucis, dicens: 

Commixtio salis et cineris padriter fiat. In némine Pa > tris, et 
Fi-Rlii, et Spiritus 44 Sancti. 

Amen. 


| 

Deinde, accipiens pugillum de mixtura salis et cinerum, mittit in 
aquam in modum crucis, dicens: 

Commixtio salis, cineris et aquae pariter fiat. In némine Pa tris, 
et Fi-klii, et Spiritus +4 Sancti. 

Amen. 

Deinde dicit super vinum : 


Benedictio vini. 
¥. Démine, exaudi oratiénem meam. 
nf. Et clamor meus ad te véniat. 
¥. Déminus vobiscum. 


Rf. Et cum spiritu tuo. 
Orémus. 


Démine Iesu Christe, qui in Cana Galilaéae ex aqua vinum fecisti, 
quique es vitis vera, multiplica super nos misericérdiam tuam; et 
bene dicere et sancti+¥ ficdre dignéris hance creatiram vini, ut ubi- 
ciimque fusum fiierit, vel aspérsum, divinae id benedictiénis tuae opu- 
léntia repleatur, et sanctificétur: Qui cum Patre, et Spiritu sancto, vivis 
et regnas Deus, per 6mnia saécula saeculérum. 

rR. Amen. 

Deinde mittit in modum crucis vinum in aquam ipsam, dicens : 

Commixtio vini, salis, cineris et aquae pariter fiat. In némine 
Pa>ktris, et lii, et Spiritus Sancti. 

Rf. Amen. 

¥. Démine, exdudi orati6bnem meam. 

rR. Et clamor meus ad te véniat. 

¥. Déminus vobiscum. 

rf. Et cum spiritu tuo. 

Orémus. 

Omnipotens sempitérne Deus, creator et conservator humani géne- 
ris, et dator gratiae spiritudlis, ac largitor aetérnae saltitis, emitte Spi- 
ritum sanctum tuum super hoc vinum cum aqua, sale et cinere mixtum; 
ut armatum caeléstis defensiéne virtiitis, ad consecratiénem huius altaris 
tui proficiat. Per D6minum nostrum-[esum Christum Filium tuum: Qui 
tecum vivit et regnat in unitate eitisdem Spiritus Sancti Deus, per 6mnia 
saécula saeculérum. 

rR. Amen. 

Postea cum praemissa aqua benedicta facit maliam, seu coementum 
quod benedicit, dicens : 

¥. Déminus vobiscum. 

Rf. Et cum spfritu tuo. 


i 

Orémus. 


Summe Deus, qui summa et média imaque custédis, qui omnem 
creatiram intrinsecus ambiéndo conclidis, fica et béne dic 
has creatiras calcis et sébuli. Per Christum Déminum nostrum. 

Amen. 

Coementum benedictum reservatur et residuum aquae benedictae fun- 
ditur in sacrarium. 

Deinde consecrator, accedens ad aliare, signat cum pollice dexterae 
manus de Chrismate confessionem, id est sepulchrum altaris, a quo abla- 
tae sunt Reliquiae, in quatuor angulis signum crucis, et dicens, dum 
unamquamque crucem facit: 

Conse crétur, et sancti>@ ficétur hoc sepdilchrum. In némine 
et et Spiritus Sancti. Pax huic démui. 

Deinde recondit ibi vasculum cum Reliquiis et aliis in eo inclusis 
veneranter, atque accipiens lapidem, seu tabulam, qua debet claudi sepul- 
chrum, facit cum pollice crucem de Chrismate subtus in medio ejus, dicens : 

Conse erétur et sanctis~ficétur haec tabula (vel hic lapis), per 
istam unctidnem et Dei benedictiédnem. In némine tris, et lii, 
et Spiritus +4 Sancti. Pax tibi. 

Et mox, coemento benedicto adhibito, adiuvante, si opus fuerit, coe- 
mentario, ponit et coaptat tabulam, seu lapidem, super sepulchrum, clau- 
dens illud, et dicit: 

Orémus. 


Deus, qui ex 6mnium cohabitatiéne Sanctérum, aetérnum maiestati 
tuae condis habitaculum, da aedificatiéni tuae increménta caeléstia: et 
praesta; ut quorum hic Reliquias pio amére compléctimur, eérum sem- 
per méritis adiuvémur. Per Christum Déminum nostrum. 

rR. Amen. 

Tunc, coementario adiuvante, cum eodem coemento firmat ipsam 
tabulam, seu lapidem, super sepulchrum: deinde ipse facit crucem desuper 
ex Chrismate cum pollice dexterae manus, dicens: 

Signé+Ktur et sancti>¥ficétur hoc altare. In némine Pa+ftris, et 
Fi +& lii, et Spiritus 44 Sancti. Pax tibi. 


Suprascripti ritus seu formulae breviores Consecrationis altarium 
execratorum concordant cum originalibus approbatis. In fidem, etc. 
Ex Secretaria S. Rituum Congregationis, die 9 septembris 1920. 


Philippus Di Fava, S. R. C. Substitutus. 

DIARIUM ROMANAE CURIAE 


SEGRETERIA DI STATO 
AVVISO 


La Direzione dell’ « Annuario Pontificio» presso la Segreteria di Stato 
interessa vivamente gli Illmi e Rmi Ordinari delle diocesi, i collegi prelatizi 
i Superiori generali degli Ordini religiosi, i Rettori dei collegi ecclesiastici e 
tutti i dignitari appartenenti alla Corte pontificia a volerle trasmettere in 
tempo utile le relazioni e rettifiche occorrenti per la edizione dell’« Annuario » 
pel prossimo anno 1921, in conformita della lettera circolare dell’Emo sig. Car- 
dinale Gasparri, Segretario di Stato, in data 15 luglio 1915, e delle particolari 
istruzioni ricevute al momento delle nomine e promozioni. 


NOMINE 


Con Biglietti della Segreteria di Stato, il Santo Padre si é degnato di 
nominare: 


6 agosto 1920. Mons. Alberto Vassallo di Torregrossa, arcivescovo titolare 
di Emesa, Nunzio Apostolico presso la Repubblica 
del Paraguay. 

1 settembre » Mons. Enrico Gasparri, arcivescovo titolare di Sebaste, gia 
Nunzio Apostolico in Colombia, Nunzio Aposto- 
lico nel Brasile. 

» » » Mons. Francesco Marmaggi, arcivescovo titolare di Adria- 
nopoli, Nunzio Apostolico presso la Real Corte 
di Rumenia. 

» » » Mons. Luigi Maglione, arcivescovo titolare di Cesarea di 
Palestina, Nunzio Apostolico presso la Confede- 
razione Svizzera. 

18 > »  L’Emo sig. Card. Gennaro Granito Pignatellf di Belmonte, 
Protettore della Confraternita di Santa Wivine 
nella Chiesa parrocchiale di Notre-Dame du 
Sablon di Brucxelles. 


21 » » Il Rev. P. Maestro Agostino Ruelli, dell’Ordine Eremitano 
di Sant’Agostino, Sotte-Sacrista dei Sacri Palazzi 
Apostolici. 

27 ~ » Mons. Giuseppe Pizzardo, sotto-segretario della S. Congre- 


gazione degli Affari Ecclesiastici Straordinari. 

Con Brevi Apostolici il Santo Padre si é degnato di nominare: 


Protonotario apostolico ad instar participantium : 
30 maggio 1920. Mons. Arturo Lane, della diocesi di Oregon-City. 


Prelati Domestici di S. S.: 


20 maggio 1920. Mons. Michele G. Phelan, dell’archidiocesi di New-York. 
» » » Mons. Edoardo G. Flynn, della medesima archidiocesi. 
1 settembre 


» Mons. Giovanni Pepe, della diocesi di Lucera. 
> » » Mons. Giacomo Pellegrini, della medesima diocesi. 
9 > » Mons. Pietro Tacci, della diocesi di Tolentino. 
12 » » Mons. Mareellino Basaldua y Muguruza, della diocesi di 
Camagiiey. 
14 > » Mons. Lorenzo Luigi Dunphy, della diocesi di Lincoln. 
ONORIFICENZE 


Con Brevi Apostolici il Santo Padre si é degnato di conferire le seguenti 
onorificenze: 
La Commenda con placca dell’ Ordine di S. Gregorio Magno, classe civile: 


20 luglio 1920. Al sig. cav. Arnoldo Giuseppe M. Gilissen, della diocesi di 

Harlem. 

15 settembre » Al sig. barone Antonio van Wynbergen, dell’archidiocesi di 
Utrecht. 


La Commenda dell'Ordine di S. Gregorio Magno, classe civile: 


20 agosto 1920. Al sig. cav. Nicola Bevilacqua, della diocesi di Vicenza. 


22 > » Al sig. dottor Gonzalo Saverio d’Almeida Garret, della dio- 
cesi di Portalegre. 

27 » » Al sig. avvocato Giacomo Flaherty, dell’archidiocesi di Fi- 
ladelfia. 

9 settembre » Al sig. Enrico Adolfo du Bellet. 

13 > » Al sig. cav. Giuseppe Frascari, Cameriere d’onore di Spada 
e Cappa di Sua Santita. 

15 » » Al sig. conte Enrico Pocci, Cameriere segreto di Spada e 


Cappa di Sua Santita. 


_ La Commenda dell’Ordine di S. Gregorio Magno, classe militare: 
3 settembre 1920. Al sig. Enrico Vuillemenot, Maggiore della Guardia Pala- 
tina d’onore. 
Il Cavalierato dell’Ordine di S. Gregorio Magno, classe civile: 
11 settembre 1920. Al sig. ing. Cristoforo De Luise, dell’archidiocesi di Napoli. 


. > » Al sig. avv. Gennaro Grieco, della medesima archidiocesi. 
12 » » Al sig. Pietro Nardoni, di Roma. 
13 » » Al sig. prof. Carlo Costantini, di Roma. 


La Commenda dell’ Ordine di S. Silvestro Papa: 
13 settembre 1920. Al sig. Carlo Sebastiani, di Roma. 


| 

| 

| 


Acta Apostolicae Sedis - Commentarium Officiale 


It Cavalierato dell'Ordine di S. silvestro Papa: 


31 agosto 1920. Al sig. Luigi Aquilani, di Roma. 

9 settembre » Al sig. Federico Bruno, della diocesi di Savona. 

» ~ » Al sig. Girolamo Catenacci, di Roma. 

10 » » Al sig. Giuseppe Coronas y Arrue, dell’archidiocesi di San- 
tiago di Cuba. 


MAGGIORDOMATO DI SUA SANTITA 


NOMINE 


Con Biglietti di S. E. Rha Mons. Maggiordomo, il Santo Padre si é degnato 
di nominare: 


Camerieri Segreti soprannumerari di S. S.: 


2 settembre 1920. Mons. Giacomo Vallée, del Patriarcato di Venezia. 
13 > » Mons. Giuseppe Kirleir, dell’archidiocesi di Filadelfia. 


Cameriere Segreto di Spada e Cappa soprannumerario di S. S.: 
18 settembre 1920. Il sig. conte Giuseppe Dalla Torre, della diocesi di Padova. 


Cameriere d’onore in abito paonazzo di S. S.: 
2 settembre 1920. Mons. Francesco Silvestrini, del Patriarcato di Venezia. 


Camerieri d’onore di Spada e Cappa soprannumerari di S. S.: 


27 agosto 1920. ll sig. Emmanuele Villagran Prado. dell’archid. di Messico. 

2 settembre » Il sig. Alessandro Antonio Paolo Weryha-Darowski, della 
diocesi di Luck-Zytomir. 

24 » Il sig. Ermanno Francesco Gustavo de Greve-Dierfeld, della 
diocesi di Treviri. 


NECROLOGIO 


20 agosto 1920. Mons. Costante Giovanni Prudhomme, vescovo titolare di 
Gerra, vicario apostolico del Laos (Indocina). 
3 settembre »  L’ Emo signor Cardinale Vittoriano Guisasola y Menendez, 
arciv. di Toledo, patriarea delle Indie Occidentali. 
18 Mons. Teodoro Kappenberg, vescovo titolare di Sozopoli, 
ausiliare di Miinster. 
Mons. Giovanni M. Pellizzari, vescovo di Piacenza. 
Mons. Lodovico Balas de Sipek, vescovo di Rosnavia. 
Mons. Vincenzo Giacomo Sanchez de Castro, vescovo di 
Santander. 
Mons. Giambattista Arista, vescovo di Acireale. 

